На основу члана 40. став 1. тачке 6. СтатутаОпштине Чајетина („Службени лист Општине Чајетина“, број 2/2019 ), и члана 13а. Одлуке о отуђењу и давању у закуп грађевинског земљишта („ Службени лист Општине Чајетина“, број 7/2010, 8/2012, 5/2014, 1/2017…2/2018 ), Скупштина општине Чајетина, са седници одржаној дана 25. августа 2022. године, донела је

**ОДЛУКУ О УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА ИНВЕСТИТОРА ПРИВРЕДНОГ ДРУШТВА''СТАН ПРОЈЕКТ'' БЕОГРАД И ЈОВИЋ МИЛАНА ИЗ БЕОГРАДА**

**Члан 1.**

Овом одлуком о уређивању грађевинског земљишта предвиђа се извођење радова на реконструкцији улице ''Ћалдов пут'' у насељу Потоци- Златибор Л= 1,978 км , изградњи фекалне канализације у насељу Потоци на Златибору и израда парапета око језера који ће се финансирати средствима Привредног друштва ''Стан пројект'' Београд и Јовић Милана из Београда.

**Члан 2.**

На основу достављеног предмера и предрачуна грађевинских радова и извршене стручне контроле предмера и предрачуна по налогу Општинске управе, укупна вредност предметних радова износи 120.229.780,06 динара без ПДВ-а .

**Члан 3.**

Инвеститори граде објекат на Златибору за који је извршен обрачун доприноса за уређивање грађевинског земљишта број 351-84/2021-03 од 09. марта 2021 . године на износ од 298.316.097,00 динара.

**Члан 4.**

Инвеститори ће извести наведене радове из члана 1. и након потврде надлежног надзорног органа извршиће се коначни обрачун којим ће вредност изведених радова бити умањена од утврђеног доприноса за уређивање грађевинског земљишта.

**Члан 5.**

Овлашћује се Општинска управа да закључи уговор са финансијером у смислу члана 92. Закона о планирању и изградњи, у свему према прихваћеном предмеру и предрачуну за предметне радове, с тим што ће се коначан обрачун извршити након завршетка радова.

**Члан 6.**

Ова одлука ступа на снагу даном доношења а биће објављена у ''Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 02-56/2022-01 од 25. августа 2022. године**

**ПРЕДСЕДНИК**

**Скупштине општине,**

*Арсен Ђурић*